John Langenus fra Belgia dømte den første VM-finalen i 1930. Den hittil siste er Szymon Marciniak fra Polen i 2022. Den første ikke-europeiske dommeren som dømte finalen var brasilianske Arnaldo Coelho i 1982. Den første afrikanske dommeren var Said Belqola fra Marokko i 1998. Ingen dommere fra Asia har dømt VM-finalen. Nasjonen med flest dommere som har dømt VM-finalen er England med fire; George Reader i 1950, William Ling i 1954 (for øvrig første gang dommere fra samme nasjon fikk dømme to finaler på rad), Jack Taylor i 1974 og Howard Webb i 2010. Howard Webb fra England har gitt flest gule kort i en VM-finale med 13 i 2010, mens dommeren med flest røde kort i en finale er Edgardo Codesal med to i 1990.